Here Comes the Sun

«Here Comes the Sun» er ein song av The Beatles på albumet Abbey Road frå 1969. Songen er skriven av George Harrison og er ein av dei mest kjende Beatles-songane av Harrison ved sidan av «Something»

Songen hadde opphav i eit samarbeid mellom Harrison og den nære venen Eric Clapton som resulterte i songen «Badge», spelt inn med Clapton si dåverande gruppe Cream. Det var mellomspelet i songen, brua, som danna grunnlaget for «Here Comes the Sun». Den endelege versjonen av songen vart skriven i hagen til Clapton då Harrison prøvde å unngå dei endelause møta i Apple Records. 1969 var eit vanskeleg år for George Harrison; han vart arrestert for oppbevaring av cannabis, han hadde fått mandlane fjerna og han slutta mellombels i The Beatles. «Here Comes the Sun» vart skriven medan Harrison ei stund følte seg borte frå desse problema.

Medverkande
I følgje Ian MacDonald var besetninga til The Beatles på innspelinga som følgjer:

The Beatles
 George Harrison – solo- og korvokal, akustisk og elektrisk gitar, harmonium, Moog synthesizer, klapping
 Paul McCartney – korvokal, bass, klapping
 Ringo Starr – trommer, klapping

Orkesster
 Fire uvisse musikarar på bratsj, fire cello, kontrabass, to pikkolofløyter, to fløyter, to altfløyter, to klarinettar

John Lennon var fråverande då songen vart spelt inn på grunn av ei trafikkulukke i Skottland. 

 Andre versjonar 

Den afroamerikanske folk/soul-artisten Richie Havens, som vart kjent for konserten på Woodstock-festivalen, gav ut ein versjon av «Here Comes the Sun» i 1971 og nådde ein 16.-plass på den amerikanske Billboard-lista.

Den britiske gruppa Steve Harley & Cockney Rebel nådde tiendeplass på dei britiske listene i 1976 med sin versjon.

Jazz/soul-artisten Nina Simone gav i 1971 ut eit album med tittelen Here Comes the Sun, som mellom anna inneheldt hennar eiga særs personlege tolking av songen. 

 Kjelder 
 Denne artikkelen bygger på «Here Comes the Sun» frå , den 11. februar 2009. 



 Bakgrunnsstoff 
 Tekst
 Melding på Allmusic
 Alan W. Pollack om songen

Kategori:Balladar frå 1960-åra
Kategori:Songar frå 1969
Kategori:Singlar frå 1970
Kategori:Singlar frå 1971
Kategori:Singlar frå 1976
Kategori:Popballadar
Kategori:Songar produserte av George Martin
Kategori:Songar skrivne av George Harrison
Kategori:The Beatles-songar
Kategori:Nina Simone-songar
Kategori:Steve Harley-songar
Kategori:We Five-songar
Kategori:Apple Records-singlar
Kategori:EMI Records-singlar
Kategori:Hugo Montenegro-songar
Kategori:George Benson-songar
Kategori:Richie Havens-songar
Kategori:Richie Havens-songar
Kategori:Peter Tosh-songar
Kategori:James Last-songar
Kategori:Sergio Mendes-songar
Kategori:The Runaways-songar
Kategori:Womack & Womack-songar
Kategori:Lou Rawls-songar
Kategori:Dan Fogelberg-songar
Kategori:Nick Cave-songar
Kategori:John Entwistle-songar
Kategori:Sheryl Crow-songar
Kategori:Belle and Sebastian-songar
Kategori:Herb Alpert-songar
Kategori:Booker T. & the M.G.'s-songar
Kategori:Greg Lake-songar
Kategori:James Taylor-songar